Akershus
Akershus (norv.: Akershus fylke) je jedan od 19 okruga Norveške. Prostire se na površini od 4.918 km2 a prema podacima iz 2014. godine u okrugu je živjelo 573.326 stanovnika. Glavni grad okruga je Oslo iako se ne nalazi u sastavu okruga. Nazvana je prema Tvrđavi Akershus, koja je tokom Srednjeg vijeka štitila Oslo a služila je i kao zatvor. Sa preko pola miliona stanovnika, drugi je najmnogoljudniji okrug poslije okruga Oslo.